L 307/26 Službeni list Europske unije 28.10.2014. UREDBA KOMISIJE (EU) br. 1136/2014 od 24. listopada 2014. o izmjeni Uredbe (EU) br. 283/2013 u pogledu prijelaznih mjera u vezi s postupcima koji se odnose na sredstva za zaštitu bilja (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ ('), a posebno njezin članak 78. stavak 1. točku (b), budući da: (1) — Uredbom Komisije (EU) br. 283/2013 (?) stavljena je izvan snage Uredba Komisije (EU) br. 544/2011 (*) te su utvrđeni novi zahtjevi u pogledu podataka o aktivnim tvarima. (2) — Kako bi se državama članicama i zainteresiranim stranama omogućilo da se pripreme za ispunjavanje tih novih zahtjeva, Uredbom (EU) br. 283/2013 utvrđene su prijelazne mjere povezane s dostavljanjem podataka za zahtjeve za odobrenje, produljenje odobrenja ili izmjenu odobrenja aktivnih tvari, ali i s dostavljanjem podataka za zahtjeve za registraciju, produljenje registracije ili izmjenu registracije sredstava za zaštitu bilja. (3) — Kako bi se u određenim slučajevima omogućilo dostavljanje podataka o aktivnim tvarima u zahtjevima za regi- straciju ili zahtjevima za izmjenu registracije sredstava za zaštitu bilja u skladu sa zahtjevima u pogledu podataka o aktivnim tvarima koji su bili na snazi u vrijeme njihova odobrenja ili produljenja, trebalo bi izmijeniti prijelazne mjere u pogledu postupaka koji se odnose na registraciju sredstava za zaštitu bilja. Razlog te promjene jest spreča- vanje pojave da države članice koje pripadaju različitim zonama neusklađeno ocjenjuju podatke dobivene u skladu s novim zahtjevima u pogledu podataka te, u skladu s time, očuvanje jedinstvenog i usklađenog pristupa ocjeni tih podataka putem njihove evaluacije na razini Unije. (4) — Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje živo- tinja, DONIJELA JE OVU UREDBU: Članak 1. Članak 4. stavak 1. Uredbe (EZ) br. 283/2013 zamjenjuje se sljedećim: ,1. — U slučaju zahtjeva za registraciju, kako je navedeno u članku 28. Uredbe (EZ) br. 1107/2009, koji se odnose na sredstva za zaštitu bilja koja sadržavaju jednu ili više aktivnih tvari za koje je dokumentacija dostavljena u skladu s člankom 3. ili za koje odobrenje nije produljeno u skladu s člankom 14. Uredbe (EZ) br. 1107/2009 i u skladu s Provedbenom uredbom Komisije (EU) br. 844/2012 (*), na dostavljanje podataka o toj aktivnoj tvari ili tim aktivnim tvarima i dalje se primjenjuje Uredba (EU) br. 544/2011. (*) Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.)." (') SLL 309, 24.11.2009., str. 1. () Uredba Komisije (EU) br. 283/2013 od 1. ožujka 2013. o utvrđivanju zahtjeva u pogledu podataka o aktivnim tvarima, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 93, 3.4.2013., str. 1.). () Uredba Komisije (EU) br. 544/2011 od 10. lipnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu zahtjeva za podacima za aktivne tvari (SL L 155,11.6.2011., str. 1.).